מהי ההבטחה האטרקטיבית של הפירמידה?
הכנסה מקסימלית במאמץ מינימלי
שיטת השיווק הרשתי, המכונה בקיצור פירמידה, רווחת במיוחד בקבוצות הפייסבוק עקב השילוב בין החשיפה הנוחה מדי לרגולציה הלא קיימת. מדובר במודל מכירה, שבו הסוכן מתוגמל בגין המכירות שלו, מכירות הסוכנים שגייס, מכירות הסוכנים שגייסו וכך הלאה. השקר השפל הזה מכוון לאנשים פתיים או נואשים, שיפלו בשבי ההבטחה להכנסה מקסימלית במאמץ מינימלי. הטכנולוגיים שבמשווקים יפרסמו מיניסייט תדמיתי של העסק לתכלית יצירת לידים. הטקטיקנים ילכו על אסטרטגיה הפוכה עם מבחן התאמה לכאורה באמצעות שאלון מקוון. המאותגרים או העצלנים פשוט יבקשו מכם לפנות אליהם בפרטי למידע נוסף – וכמובן לשתף ת'חבר'ה. ככל שתרבו לספר ב"יציאה" זו הרי זה משובח.
הפירמידה מבטיחה הכנסה מקסימלית במאמץ מינימלי.